
ΣΕΡΒΙΑ – ΡΟΥΜΑΝΙΑ – ΜΟΛΔΑΒΙΑ - ΒΟΥΛΓΑΡΙΑ
  ΕΝΝΙΑΗΜΕΡΗ ΟΔΙΚΗ ΕΚΔΡΟΜΗ 29 ΑΥΓΟΥΣΤΟΥ ΕΩΣ ΚΑΙ 6 ΣΕΠΤΕΜΒΡΙΟΥ

 ΑΝΑΛΥΤΙΚΟ ΠΡΟΓΡΑΜΜΑ:
1η ΗΜΕΡΑ:  Αναχώρηση νωρίς το πρωί από τα Μεσόγεια όπου με ενδιάμεσες στάσεις για τον πρωινό μας καφέ, για φαγητό, αλλά και για να δούμε κάποια σημεία ενδιαφέροντα,  φθάνουμε αργά το βράδι στο Požarevac (Ποζάρεβατς). Πόλη της Σερβίας  που είναι χτισμένη ανάμεσα σε τρεις ποταμούς τον Δούναβη, τον Μεγάλο Μοράβα και τον Μλάβα. Δείπνο - διανυκτέρευση.
2η ΗΜΕΡΑ: Μετά το πρωινό μας αναχώρηση για το Golubac (Γκόλουμπατς). Από εκεί θα επιβιβασθούμε στο ποταμόπλοιο-κρουαζιερόπλοιο, όπου θα ξεκινήσει μια μονοήμερη κρουαζιέρα στον ποταμό Δούναβη μέσα στον Εθνικό δρυμό Τζέρνταπ. Φυσικά σύνορα, μισός - μισός ο ποταμός σε Ρουμανία και Σερβία. Λίγο μετά το ξεκίνημα θα δούμε ένα εκπληκτικό κάστρο στις όχθες του Δούναβη που ελάχιστοι γνωρίζουν. Στη νότια πλευρά του ποταμού Δούναβη, στα σύνορα της Σερβίας με τη Ρουμανία, βρίσκεται ένα εξαιρετικά όμορφο φρούριο με μια πλούσια και ταραχώδη ιστορία. Σε μια άκρως στρατηγική τοποθεσία στο ανάχωμα του ποταμού Δούναβη, στο σημείο που στενεύει για να σχηματίσει το φαράγγι της Σιδερένιας Πύλης, επιτρέποντας τη ρύθμιση και τη φορολογία της κυκλοφορίας κατά μήκος του ποταμού. Κατά τον Μεσαίωνα μάλιστα, αυτό γινόταν με τη βοήθεια μιας ισχυρής αλυσίδας που συνδέθηκε με το Babakaj, έναν βράχο στην μακρινή πλευρά του ποταμού. Φθάνουμε στην τοποθεσία Tekija. Η Τεκίγια είναι ένα χωριό στον δήμο Κλαδόβο στην ανατολική Σερβία. Είναι σημαντικό στρατηγικό και τουριστικό σημείο στον ποταμό Δούναβη. Βρίσκεται στο φαράγγι των Σιδηρών Πυλών, κάτω από το βουνό Μιρότς, με θέα την ρουμανική πόλη Όρσοβα. Αν και η εγκατάσταση αναφέρεται για πρώτη φορά σε αρχεία από την Πρώτη Σερβική Επανάσταση, τα τρέχοντα κτίρια προέρχονται από τη δεκαετία του 1960. Η Τεκίγια βρίσκεται στην καρδιά του εθνικού πάρκου Τζέρνταπ. Είναι δημοφιλής προορισμός για ψαράδες. Το παραδοσιακό φεστιβάλ «Ζλάτνα μπουτσκά», που πραγματοποιείται κάθε χρόνο στο τέλος Αυγούστου, προσελκύει πολυάριθμους ψαράδες και άλλους τουρίστες.
Εκεί μας περιμένει το λεωφορείο μας όπου επιβιβαζόμαστε και μέσω Kladovo ( Κλάντοβο), πόλη και δήμος που βρίσκεται στην επαρχία Μπορ της ανατολικής Σερβίας. Εκεί θα δούμε το γιγάντιο υδροηλεκτρικό εργοστάσιο ρεύματος του Τζέρνταπ με ισχύ 2,3 GW. Από τα μεγαλύτερα φράγματα στην Ευρώπη. Κατασκευασμένο το 1960 όπου μισό ανήκει στην Σερβία και μισό στην Ρουμανία, στην μέση του ποταμού Δούναβη. Επίσης υπάρχει το τελωνείο όπου περνώντας φθάνουμε στο ιστορικό Drobeta-Turnu Severin (Ντρομπέτα-Τούρνου Σεβερίν). Το κλίμα της περιοχής δίνει στο Σεβερίν ζεστά καλοκαίρια και ήπιους χειμώνες, στην πόλη υπάρχουν μανόλιες, Καυκάσιες καρυδιές, και γκίγκο, καθώς και αμυγδαλιές, συκιές, πασχαλιές, φλαμουριές, και καστανιές. Δείπνο - διανυκτέρευση.

3η ΗΜΕΡΑ: Μετά το πρωινό μας αναχώρηση για το Σιμπίου, μια πολύ όμορφη πόλη στην Τρανσυλβανία της Ρουμανίας. Απέχει 215 χλμ. βορειοδυτικά από το Βουκουρέστι και είναι χτισμένη στις όχθες του Ποταμού Τσίμπιν. Ο πληθυσμός της πόλης είναι 147.245 κάτοικοι. Η πόλη επιλέχθηκε για Πολιτιστική Πρωτεύουσα της Ευρώπης το έτος 2007, μαζί με την Πόλη του Λουξεμβούργου.  Η χρονιά αυτή ήταν η χρονιά ένταξης της Ρουμανίας στην Ευρωπαϊκή Ένωση. Η πόλη θεωρείται από τις γραφικότερες της Ρουμανίας, καθώς διατηρεί αναλλοιώτα στοιχεία της μεσαιωνικής πόλης. Το κέντρο της πόλης περιλαμβάνει πολυάριθμα διατηρητέα κτίρια. Η μεσαιωνική πόλη χωρίζεται σε δύο μέρη, στην πάνω και κάτω πόλη. Διατηρείται επίσης η μεσαιωνική οχύρωση της πόλης και οι πύργοι που περιλάμβανε. Η πόλη διαθέτει δύο μεγάλα μουσεία. Το υπαίθριο εθνογραφικό μουσείο ASTRA, το οποίο περιλαμβάνει 340 κτίρια αναμεσά τους ανεμόμυλους, νερόμυλους και ελαιοτριβεία και το μουσείο έργων τέχνης Μπρούκενταλ στο οποίο εκτίθενται έργα πολύ σημαντικών ζωγράφων όπως των Ρούμπενς, Μποτιτσέλι, Τιτσιάνο και Βαν Ντάικ. Στην συνέχεια φθάνουμε στην πόλη Τούρντα. Ογκώδη τείχη, πύργοι, προμαχώνες φρούριου και γέφυρες. Εκεί θα έχουμε μια μοναδική εμπειρία. Ένα παλιό μεταλλείο αλατιού με ιστορία πάνω από 1000 χρόνια, έχει μετατραπεί σε μουσείο και πάρκο με υπόγεια λίμνη 120 μ. κάτω από την επιφάνεια! Ένα από τα πιό εντυπωσιακά μέρη στον κόσμο! Καθαρός αέρας, πλούσιος σε αλάτι, ωφέλιμος στο αναπνευστικό. Βάρκες, μίνι γκόλφ, μπόουλινγκ, υπόγεια ρόδα μοναδική στον κόσμο. Η θερμοκρασία σταθερή στους 10-12 βαθμούς C.                                   Τέλος φθάνουμε στην Κλουζ-Ναπόκα: Το κρυμμένο διαμάντι της Ρουμανίας! Κάθε ταξίδι που φιλοδοξεί να γνωρίσει την Τρανσυλβανία, δεν γίνεται να παρακάμπτει την Κλουζ-Ναπόκα. Το πέρασμα χρόνου και ανθρώπων ανέδειξε τις ομορφιές του τόπου, από την πανέμορφη ρουμανική εξοχή έως τα εμβληματικά και παραμυθένια κάστρα. Η γοτθικής τεχνοτροπίας Εκκλησία του Αγίου Μιχαήλ, ο δεύτερος μεγαλύτερος ναός της Τρανσυλβανίας και ξεχωρίζει τόσο για το χαρακτηριστικό πανύψηλο μπαρόκ Πύργο του Ρολογιού όσο και για τα χαρακτηριστικά σύμβολα που το κοσμούν από την περίοδο της βασιλείας του Σιγισμούνδου τον 15ο αιώνα. Σε απόσταση δύο λεπτών,το Παλάτι Bánffy που χτίστηκε στα τέλη του 18ου αιώνα ως αριστοκρατικό θέρετρο και μετεξελίχθηκε στα μέσα του 20ού στο σημερινό Εθνικό Μουσείο Τέχνης.Δείπνο - διανυκτέρευση.
4η ΗΜΕΡΑ: Μετά το πρωινό μας αναχώρηση από το ξενοδοχείο μας  για το Ιάσιο.  Εκεί όπου ο Υψηλάντης ύψωσε πρώτος το λάβαρο της επανάστασης! Η μεγαλύτερη πόλη της ανατολικής Ρουμανίας και έδρα του ομώνυμου νομού. Ευρισκόμενο στην ιστορική περιοχή της Μολδαβίας το Ιάσιο είναι ανέκαθεν ένα από τα κύρια κέντρα της κοινωνικής, πολιτιστικής,  ακαδημαϊκής και καλλιτεχνικής ζωής της Ρουμανίας. Θα επισκεφθούμε την Πλατεία της Ένωσης με το εντυπωσιακό οικοδόμημα που στεγάζει το Μέγαρο Πολιτισμού και το αρχαιότερο πανεπιστήμιο της Ρουμανίας, θα δούμε το Εθνικό Θέατρο, το Δημαρχείο και τον Μητροπολιτικό Ναό, τον Ναό των Τριών Ιεραρχών, την εκκλησία του Αγ. Νικολάου και την Ι.Μ. Γκόλια την οποία ανακαίνισε ο Κωνσταντίνος Μαυροκορδάτος. Δείπνο – διανυκτέρευση.

5η ΗΜΕΡΑ: Μετά το πρωινό μας αναχώρηση για το Κισινάου, την πρωτεύουσα της Μολδαβίας, μια πόλη γεμάτη πάρκα , φαρδιούς δρόμους και ζωντανή ατμόσφαιρα. Εντυπωσιακά σοβιετικά κτίρια, όμορφες εκκλησίες και μια χαλαρή καθημερινότητα που σε κάνει να νιώθεις σαν ντόπιος. Το Κισινάου είναι μια συμπαθητική πόλη η οποία έχει δυο κυρίως πράγματα. Πρώτον, αποτελεί μια από τις πιο πράσινες ευρωπαϊκές πρωτεύουσες και δεύτερον, δεν έχει τον συνωστισμό που θα συναντήσεις σε κάθε ευρωπαϊκή μεγαλούπολη, καθώς ακόμα και στην πρωτεύουσα οι άνθρωποι δεν είναι πολλοί (περίπου 700.000). Φτάνοντας στο κέντρο, το πρώτο πράγμα που βλέπουμε είναι η κεντρική πλατεία με την αψίδα του Θριάμβου και μια μεγάλη κάτασπρη εκκλησία, ο καθεδρικός ναός, ο οποίος για έναν περίεργο λόγο μοιάζει λίγο με τον λευκό Οίκο. Ακριβώς δίπλα, το μνημείο αλλά και το πάρκο του Stefan cel Mare. Και γενικότερα, οπουδήποτε πας, θα δεις κάτι για εκείνον καθώς αποτελεί τον μεγαλύτερο ήρωα της χώρας. Ένα σημείο που αρέσει πολύ στο Κισινάου είναι ο πεζόδρομος κάτω από την κεντρική πλατεία με τον καθεδρικό ναό. Όπως προχωράς, κάπου στην μέση θα συναντήσουμε το λεγόμενο sculpture of lovers,στο οποίο μπορείς να βγάλουμε μερικές ωραίες φωτογραφίες. Ένας άντρας πλαγιασμένος σε μια κολώνα να κοιτάει το ρολόι του και λίγα μέτρα πίσω μια γυναίκα να κατευθύνεται προς τον άντρα, κρατώντας τα τακούνια στο χέρι της. Επιστροφή στο Ιάσιο. Δείπνο – διανυκτέρευση.
6η ΗΜΕΡΑ: Μετά το πρωινό μας αναχώρηση για το Μπράσοβ,  μεσαιωνική πόλη της Ρουμανίας όπου ο μύθος συναντά την ιστορία και η παράδοση το σήμερα. Είναι μια καταπράσινη πόλη στην καρδιά της Ρουμανίας και βρίσκεται πολύ κοντά σε ένα από τα πιο γνωστά χιονοδρομικά κέντρα της περιοχής, το Ποϊάνα Μπρασόβ. Περπατώντας κανείς στην παλιά πόλη εντυπωσιάζεται από τα επιβλητικά κτίρια, τα μεγαλοπρεπή παλάτια και τον αέρα μυστηρίου που την περιβάλλει. Αξίζει να επισκεφθούμε το κάστρο του Μπραν, που σύμφωνα με τους θρύλους αποτελούσε τον τόπο κατοικίας του Βλαντ Τσέπες ή αλλιώς του Κόμη Δράκουλα. Χρονολογείται από τον 14ο αιώνα και αποτελεί τον καλύτερα διατηρημένο πύργο της χώρας!      Το Μπρασόβ έχει τρεις διαφορετικές γειτονιές με δικά της χαρακτηριστικά, τη ρουμάνικη, τη γερμανική και την ουγγρική. Στην κεντρική πλατεία Piata Sfatului λειτουργεί από το 1364 υπαίθρια αγορά και γύρω της βρίσκονται η «Μαύρη Εκκλησία», το «Σπίτι των Εμπόρων» και το σπίτι-μουσείο της οικογένειας Muresan. Στην πλατεία θα δείτε επίσης και το εντυπωσιακό κτίσμα με μπαρόκ και αναγεννησιακά στοιχεία που στεγάζει το δημαρχείο της πόλης. Από τα σημαντικότερα αξιοθέατης της πόλης είναι η Πύλη της Αικατερίνης, η τελευταία πύλη της πόλης που σώζεται ακόμη από το Μεσαίωνα και η ελληνορθόδοξη εκκλησία.  Στην συνέχεια στάση στην πρωτεύουσα της Ρουμανίας, το Βουκουρέστι. Μια πόλη που θα σας κερδίσει με την πρώτη ματιά με την “τακτοποιημένη” ομορφιά της, την αυθεντικότητά της και τις ιστορικές πληγές της που επουλώνονται με στυλ και τη ζεστασιά των ανθρώπων της. Είναι μια μητρόπολη των αντιθέσεων, όπου οι επιβλητικές λεωφόροι της περιόδου του Τσαουσέσκου τέμνονται με στενά, μποέμ σοκάκια και όπου οι ορθόδοξες εκκλησίες του 18ου αιώνα στέκονται στη σκιά γυάλινων ουρανοξυστών. Η γνωριμία με το Βουκουρέστι ξεκινά αναπόφευκτα από το Palatul Parlamentului (Παλάτι του Κοινοβουλίου). Πρόκειται για το δεύτερο μεγαλύτερο διοικητικό κτίριο στον κόσμο μετά το Πεντάγωνο, ένα οικοδόμημα που προκαλεί δέος και ταυτόχρονα μια αίσθηση μελαγχολίας για το παρελθόν της χώρας. Η ξενάγηση στο εσωτερικό του είναι απαραίτητη για να αντιληφθεί κανείς το μέγεθος της σπατάλης και της φιλοδοξίας που το δημιούργησαν. Κατά μήκος της Bulevardul Unirii, η οποία σχεδιάστηκε για να ξεπεράσει σε μήκος και ομορφιά τα Ηλύσια Πεδία. Τα δεκάδες σιντριβάνια που κοσμούν τη λεωφόρο προσφέρουν ένα δροσιστικό θέαμα, ειδικά τις ηλιόλουστες ημέρες.
Έπειτα θα δούμε το Lipscani, την Παλιά Πόλη. Είναι το μοναδικό σημείο που διασώθηκε από τις μαζικές κατεδαφίσεις της δεκαετίας του ’80. Εδώ η καρδιά της πόλης χτυπά δυνατά. Επίσης την εκκλησία Stavropoleos, ένα κόσμημα αρχιτεκτονικής στυλ Brâncovenesc, με την εσωτερική αυλή που προσφέρει μια όαση σιωπής μέσα στη βοή. Αφού τελειώσει η ξενάγηση, αναχώρηση για την Μαμάια. Παραθαλάσσια πόλη στη Μαύρη Θάλασσα με ηλιόλουστες παραλίες, έντονη νυχτερινή ζωή και ένα    συνοθύλευμα ιστορίας της παλιάς πόλης. Θα δούμε το Αρ Νουβό Καζίνο, τα ρωμαϊκά ψηφιδωτά.             Η Κωνστάντζα είναι το διοικητικό κέντρο της ομώνυμης επαρχίας και η μεγαλύτερη πόλη της Νοτιοανατολικής Περιφέρειας της Ρουμανίας. Η πόλη βρίσκεται στις ακτές της Μαύρης Θάλασσας με παραλία μήκους 13 χλμ. Η Μαμάια, διοικητική περιοχή της Κωνστάντζας, είναι το μεγαλύτερο και πιο σύγχρονο θέρετρο στις Ρουμανικές ακτές. Το καλοκαίρι οι ιαματικές πηγές στη γύρω περιοχή και τα θαλάσσια λουτρά προσελκύουν πολλούς επισκέπτες. Δείπνο – διανυκτέρευση.
7η ΗΜΕΡΑ: Μετά το πρωινό μας αναχώρηση για το Golden Sands (Χρυσές αμμουδιές), γνωστό ως ένα από τα μεγαλύτερα και πιο διάσημα παραλιακά θέρετρα της Βουλγαρίας, προσφέρει έναν εξαιρετικό προορισμό.  Το υποβλητικό όνομα του θέρετρου προέρχεται από έναν θρύλο πειρατικών θησαυρών που κάποτε ήταν θαμμένοι κατά μήκος της ακτής, οι οποίοι, όπως λέει η ιστορία, μεταμορφώθηκαν στη χρυσή άμμο που καλύπτουν τώρα ολόκληρη την ακτογραμμή. Μόλις 18 χλμ. από τη Βάρνα, αυτή η εκπληκτική παραλία βρίσκεται εντός των ορίων ενός εθνικού πάρκου, υποσχόμενος στους επισκέπτες ένα μοναδικό μείγμα φυσικής ομορφιάς και παραθαλάσσιας αναψυχής. Θα ανακαλύψουμε τους κορυφαίους αμμώδεις παράδεισους στην παράκτια γοητεία της Βάρνας. Φωλιασμένες κοντά στη λαμπρή πόλη της Βάρνας, που βρίσκεται κατά μήκος της γραφικής ακτής της Μαύρης Θάλασσας της Βουλγαρίας, βρίσκονται παρθένες παραλίες που περιβάλλονται από εκπληκτική φυσική ομορφιά και προσφέρουν άψογη εξυπηρέτηση. Δείπνο – διανυκτέρευση.
8η ΗΜΕΡΑ: Μετά το πρωινό μας αναχώρηση μέσω Βάρνας για το Βέλικο Τάρνοβο. Το διαμάντι της Βουλγαρίας που πρέπει να γνωρίσουμε. Η κωμόπολη αυτή, με την πλούσια ιστορία, την εκπληκτική αρχιτεκτονική και τη φυσική ομορφιά της, κατάφερε να ξεπεράσει κάθε προσδοκία των ταξιδιωτών. Αποτελεί δε έναν ιδανικό προορισμό για όλες τις εποχές. Μια πόλη στην κεντρική Βουλγαρία με ιστορία που χρονολογείται από την 3η χιλιετία π.Χ. Αποτέλεσε την πρωτεύουσα της Δεύτερης Βουλγαρικής Αυτοκρατορίας την περίοδο του Μεσαίωνα, διατελώντας ως ένα σημαντικό πολιτικό αλλά και πολιτιστικό κέντρο. Επίσης, διαδραμάτισε σημαντικό ρόλο στον αγώνα για τη βουλγαρική ανεξαρτησία, μετά από την οποία δέχτηκε και τη μεγαλύτερη ανάπτυξη της. Σήμερα, το Βέλικο Τάρνοβο είναι ένας δημοφιλής τουριστικός προορισμός γνωστός για τα μεσαιωνικά τείχη, τα παλάτια, τα μουσεία, τις γκαλερί και τις πολιτιστικές εκδηλώσεις του. Στην συνέχεια φθάνουμε στην Σόφια: ένα υποτιμημένο προορισμό που συνδυάζει την πλούσια ιστορία, τη γαστρονομία και τον σύγχρονο πολιτισμό. Η Σόφια βρίσκεται στην καρδιά της Βαλκανικής χερσονήσου και είναι η πρωτεύουσα της Βουλγαρίας. Πρόκειται για ένα μέρος που σε προσκαλεί να το ανακαλύψεις. Από μοναδικές ιστορικές περιοχές και εκπληκτικές εκδρομές εκτός πόλης, έως γαστρονομικές απολαύσεις, η Σόφια έχει κάτι για κάθε τύπο ταξιδιώτη. Η ξενάγηση ξεκινά από τον καθεδρικό του Alexander Nevsky είναι το πιο διάσημο αξιοθέατο της πόλης και ο μεγαλύτερος ορθόδοξος καθεδρικός ναός στα Βαλκάνια. Χτισμένος σε νεοβυζαντινό στυλ το 1912, ο ναός φτάνει μέχρι 53 μέτρα. Γύρω στον 1ο αιώνα, η Ρωμαϊκή αυτοκρατορία κατέλαβε μια περιοχή της Ανατολικής Ευρώπης, τη σημερινή Βουλγαρία και έχτισαν την πόλη Σέρδικα, που είναι η σημερινή Σόφια. Καθώς η Σόφια χτίστηκε πάνω στα Ρωμαϊκά ερείπια, σε διάφορα σημεία της πόλης, μπορείς να δεις πολλά αρχαιολογικά ερείπια.  Γνωστά ως τα κεντρικά ορυκτά λουτρά της Σόφιας, αυτά κάποτε ήταν από τα κύρια σημεία συνάντησης για τους ντόπιους. Σήμερα, αυτό το ιστορικό κτήριο φιλοξενεί το Μουσείο Ιστορίας της Σόφιας, καθώς η Σόφια είναι μια τόσο παλιά πόλη. Θα βρεις εκθέματα για την προϊστορία, την αρχαιότητα, τον Μεσαίωνα, μέχρι τη σύγχρονη εποχή. Καθώς θα περπατάμε στη Σόφια, θα παρατηρήσουμε πολλά αγάλματα και μνημεία σε όλη την πόλη. Δείπνο – διανυκτέρευση.
9η ΗΜΕΡΑ: Μετά το πρωινό μας αναχώρηση για Κούλατα – Προμαχώνα, σύνορα Βουλγαρίας και Ελλάδας. Παίρνουμε τον δρόμο της επιστροφής και με ενδιάμεσες στάσεις, φθάνουμε στα Μεσόγεια γεμάτοι και χορτασμένοι από πολλές, ωραίες και πρωτόγνωρες εικόνες! 

ΕΓΓΡΑΦΕΣ ΓΙΑ ΣΥΜΜΕΤΟΧΗ ΣΤΗΝ ΕΚΔΡΟΜΗ ΜΕ ΣΕΙΡΑ ΠΡΟΤΕΡΑΙΟΤΗΤΑΣ ΣΤΗΝ ΚΑΤΑΣΤΑΣΗ ΕΠΙΒΑΙΝΟΝΤΩΝ ΣΤΟ ΛΕΩΦΟΡΕΙΟ ΑΠΟ 03/07. 
Τιμή συμμετοχής: 975 Ευρώ. 
Κ Α Λ Ο   Μ Α Σ   ΤΑΞΙΔΙ ! ! !
Περιλαμβάνει:                                                                                                                                                                                                                        *  Μεταφορές με το πούλμαν.                                                                                                                                                                                                        * Ξεναγήσεις – περιηγήσεις όπως αναφέρεται στο πρόγραμμα από Ελληνόφωνο πιστοποιημένο ξεναγό.                                                                                                                                                                                                                                          * Διαμονή σε επιλεγμένα ξενοδοχεία με ημιδιατροφή.                                                                                *Ακτοπλοικά εισητήρια της κρουαζιέρας με φαγητό.                                                                           *ΦΠΑ.                                                                                                                                                                                                      *Ασφάλεια αστικής ευθύνης έως 75ετών.                                                                       	                                                                                                                                                                                                         
Δεν περιλαμβάνει:                                                                                                                                                                                                                    *Ότι αναφέρεται στο πρόγραμμα σαν προαιρετικό και προτεινόμενο.                                                                         * Οι είσοδοι σε μουσεία και επισκέψιμους χώρους με εισιτήριο.                                                                                                                                                                                                                                                                                                                                                  *Η διαμονή σε μονόκλινο δωμάτιο έχει συνολική επιβάρυνση ξενοδοχείων 260 Ευρώ.                                                                                  * Όποιος επιθυμεί ασφάλεια ιατροφαρμακευτικής περίθαλψης 30 Ευρώ.                                                        
Σημείωση:  *Η σειρά των επισκέψεων μπορεί να αλλάξει, αναλόγως των συνθηκών, για καλύτερη έκβαση της εκδρομής. Χωρίς όμως να παραληφθεί κάποιος προορισμός ή επίσκεψη.                                                                                                                                                                  * Απαραίτητη αστυνομική ταυτότητα έως 10 έτη ή διαβατήριο με ημερομηνία λήξης μεγαλύτερη των 6 μηνών.                                                                                                                                                * Απαραίτητη επίσης η προκαταβολή 500 Ευρώ, από 03/07/26 για την εγγραφή σας.                                                                                                                                                                                                         * Για την εγκυρότητα της συμμετοχής η τελική εξόφληση πρέπει να γίνει έως 31/07/26.                                                                                                                                                                      

